Andres Skuin

Andres Skuin (3. detsember 1962 Võru – 8. jaanuar 2003Peep Pahv, Gunnar Press "Ta oli saatusest suurem", Õhtuleht, 09.01.2003 Tallinn) oli eesti võrkpallitreener.

Ta lõpetas 1981. aastal Friedrich Reinhold Kreutzwaldi nimelise Võru 1. Keskkooli ja 1985. aastal Tartu Riikliku Ülikooli kehakultuuriteaduskonna.Täna suri Andres Skuin, Virumaa nädalaleht, 08.01.2003 

Mängis alates 1973. aastast Võru spordikoolis võrkpalli, tema treener oli Aksel Saal. 1973 tuli ta Eesti noortemeistriks ja 1990 Eesti täiskasvanute meistriks Tallinna Autobussikoondise meeskonna koosseisus. Ta oli spordiühingute Kalev ja Jõud liige.

1985–1987 töötas Andres Skuin Võru LNSK treenerina, 1987–2000 ESG ja aastast 2000 Audentese spordikooli treenerina.

1993. aastast oli Andres Skuin Eesti Võrkpalli Liidu juhatuse liige ja EVL-i treeneritekogu esimees.Suri Andres Skuin, Eesti Päevaleht, 09.01.2003

Ta juhendas mitu aastat Eesti juunioride koondnaiskonda, aastal 2000 oli ka Eesti koondnaiskonna treener ja Eesti meeste rahvuskoondise vanemtreener.

2002. aasta detsembris valiti ta Eesti parimaks võrkpallitreeneriks.

 Tunnustus 

 2003 Eesti Vabariigi spordipreemia (postuumselt, tulemusliku töö eest treenerina Eesti võrkpalli rahvusmeeskonna ja noorte järelkasvu ettevalmistamisel)

Isiklikku
Ta oli abielus Aive Skuiniga, neil sündis kaks last (Mari, 1985 ja Jane, 1989).

Viited

Välislingid


Kategooria:Eesti võrkpallurid
Kategooria:Eesti võrkpallitreenerid
Kategooria:Sündinud 1962
Kategooria:Surnud 2003